
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 27.04.2009
                      Nr.  PL-x 217/2009
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

asupra proiectului de Lege privind completarea art.453 alin.(1) lit. a) 
din Codul de procedură penală
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind completarea art.453 alin.(1) lit. a) din Codul de procedură penală, trimis cu adresa PL-x 217 din 1 aprilie 2009, înregistrată sub nr. 31/418 din 2 aprilie 2009.    
Conform prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 30 martie 2009.
Consiliul Legislativ a avizat favorabil proiectul de lege, cu unele observaţii şi propuneri, conform avizului nr. 192 din 16 martie 2009.
Guvernul, prin punctul său de vedere transmis cu adresa nr. 1342/DRP din 16 martie 2009, susţine adoptarea acestei iniţiative legislative.

Comisia pentru drepturile omului, culte şi problemele minorităţilor naţionale a avizat favorabil proiectul de lege, conform adresei nr. 25/335 din        23 aprilie 2009.


Iniţiativa legislativă supusă dezbaterii are ca obiect de reglementare completarea dispoziţiilor art. 453 din Codul de procedură penală, în sensul prevederii unei situaţii în care cererea de amânare a executării pedepsei nu poate fi admisă. Reglementarea are în vedere cazul în care tratamentul condamnatului care suferă de o boală care face imposibilă executarea pedepsei să poate fi efectuat sub pază permanentă, în condiţiile art.1391 din Codul de procedură penală, care se aplică în mod corespunzător.
  În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 27 aprilie 2009. 
   La lucrările Comisiei a participat, în calitate de invitat, din partea Ministerului Justiţiei şi Libertăţilor Cetăţeneşti, doamna Rodica Constantinovici – secretar de stat.


 În urma examinării iniţiativei legislative şi a opiniilor exprimate de către membrii Comisiei şi de către invitat, s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind completarea art.453 alin.(1) lit. a) din Codul de procedură penală.
Din numărul total de 24 membri ai Comisiei juridice, de disciplină şi imunităţi au participat la dezbateri 15 deputaţi.
În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice. 

                           PREŞEDINTE,                                 SECRETAR,

                            Daniel BUDA                          Gabriel ANDRONACHE
      Consilier,

Nicoleta Grecu

